De Kiefan-Artn san meist'ns oaheisig g'trenntg'schlachtig (monözisch); sie hom eiso Manda und Weiba ois Zapfn an oan Bam. A boa Artn san manchmoi zwoaheisig g'trenng'schlachtig[2]. Kiefan wean mit da Huif vom Wind b'steibt (Anemophilie). De Zapf'n, de Manda san, san ziemli vui und stean olle auf an Haufn. Weiba gibt's an oan Bam ned so vui und de stehn a aloa rum, manchmoi aba a zu zwoat oda a zu dritt. De Zapfn braucha oanahoib bis zwoa Johr bis se reif san, dann macha se auf und lassn den Sama ausse. De Zapfn foin dann in Oam z'Boun. De Sama hom a grings Gwicht, san g'fligalt und wean mitn Wind davo drong. A boa Artn hom schwarare Sama, de wean mit de Viecha davo drong, de Sama hom dann koane Fligal, oda zumindast so ziemli reduzierte.